ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1. Հայաստանի Հանրապետության ֆինանսների նախարարություն
	23.09.2026թ.

	
	01/8-3/24493-2026

	1․ Նախագծով առաջարկվում է ՀՀ 2026թ. պետական բյուջեով նախատեսված ՀՀ բարձր տեխնոլոգիական արդյունաբերության և արհեստական բանականության նախարարության կողմից իրականացվող 1235 Ծրագրի 31001 «Միասնական թվային միջավայրի ձևավորում» միջոցառման գումարներից 75,000.0 հազար դրամ հատկացնել ՀՀ արդարադատության նախարարությանը, որից 30,000.0 հազար դրամը՝ 2026թ. սեպտեմբեր-դեկտեմբեր ժամանակահատվածում վարչական և սնանկության դատավարության էլեկտրոնային համակարգերի հետերաշխիքային սպասարկման ծառայությունների ձեռքբերման, իսկ 45,000.0 հազար դրամը՝ սնանկության դատավարության թվայնացման ծառայությունների բարելավման նպատակով:
Այս կապակցությամբ հարկ է նշել, որ 08.08.2026թ. Տեղեկատվական համակարգերի կառավարման խորհրդի արձանագրության 4-րդ հարցի շրջանակում հավանության է արժանացել վարչական դատավարության և սնանկության էլեկտրոնային համակարգերի անհրաժեշտ բարելավումների, գործող իրավական ու տեխնիկական պահանջներին համապատասխանեցման և աշխատանքի կայունության ապահովման համար մինչև 150,000.0 հազար դրամ հատկացնելու հարցը:
Նախագծին կից հիմնավորման համաձայն՝ նախատեսվող ծառայությունների ընդհանուր արժեքը կազմում է 135,000.0 հազար դրամ, որից 75,000.0 հազար դրամը նախատեսվում է հատկացնել Նախագծի շրջանակներում, իսկ մնացած 60,000.0 հազար դրամը ներառվել է ՀՀ 2027թ. բյուջեի նախագծում:
Ելնելով վերոգրյալից, ինչպես նաև հաշվի առնելով սեպտեմբեր ամսվա ավարտին մոտ լինելու հանգամանքը և գնման գործընթացի կազմակերպման ու համապատասխան պայմանագրի կնքման համար անհրաժեշտ ժամանակահատվածը՝ առաջարկում ենք վերանայել ծառայությունների մատուցման նախատեսվող ժամանակացույցը՝ 2026թ. սեպտեմբեր-դեկտեմբեր ամիսների համար, վերահաշվարկել դրա հիման վրա անհրաժեշտ ֆինանսական միջոցների չափը և, ըստ այդմ լրամշակել Նախագիծը:

	Ընդունվել է։


	1. Հայաստանի Հանրապետության բարձր տեխնոլոգիական արդյունաբերության նախարարություն 
	18.09.2026թ.

	1. Առաջարկում եմ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի փաթեթում ներառել տեղեկակատվական համակարգերի կառավարման խորհրդի նիստի համապատասխան արձանագրությունը։
	Ընդունվել է։




